ועדת החוקה, חוק ומשפט, כנסת 24, פרוטוקול מספר 151, 2021-12-28 13:30

גלעד קריב: צהריים טובים לכולם.

גלעד קריב: אנחנו פותחים את הדיון בהצעת חוק הבחירות (דרכי תעמולה)(תיקון מס' 38), התשפ"ב-2021, כ/877, בהכנה של הוועדה לקריאה השנייה והשלישית במליאה.

גלעד קריב: החוק, כזכור, אושר אתמול בקריאה ראשונה.

גלעד קריב: מדובר בחוק שהוא הצעה של הוועדה, בהתאם להוראות תקנון הכנסת שמסמיכות את הוועדה להניח הצעות חוק שעוסקות בין השאר בדיני הבחירות.

גלעד קריב: נמצא איתנו עו"ד דין לבנה מטעם הוועדה, ועמי ברקוביץ מייעוץ וחקיקה במשרד המשפטים.

גלעד קריב: ברוך הבא.

גלעד קריב: מיד ניתן לחבר הכנסת רוטמן לפתוח בשאלתו ואז אנחנו ניגש להצגה פעם נוספת של החוק בקצרה.

גלעד קריב: יש לפנינו הסתייגויות של סיעות הליכוד, הציונות הדתית, ש"ס ויהדות התורה.

גלעד קריב: חברי הכנסת שנמצאים איתנו כאן יציגו את ההסתייגויות, אנחנו נצביע ונכין את החוק לקריאה שנייה ושלישית.

גלעד קריב: בפתח הדברים אני רוצה, ברשותכם, לומר רק, ואני גם ראיתי התייחסויות של חבר הכנסת קיש לנושא ברשתות החברתיות - לחזק את ידיו של חבר הוועדה, חבר הכנסת בני בגין שלא נמצא איתנו כאן עכשיו.

גלעד קריב: היטיב חבר הכנסת קיש לעמוד בציוציו שהמעשה היה כולו מהמרחב של האלימות המילולית, וטוב שלא הייתה שם כל גלישה לאלימות מסוג אחר, אבל דומני שכולנו חשנו שלא בנוח למראה התמונות מבית שמש.

גלעד קריב: זכות המחאה היא חשובה.

יואב קיש: כמו שחשבנו לא בנוח בהפגנות בלפור וכל המשפטים שם.

שמחה רוטמן: כמו שאיתמר בן גביר הותקף.

יואב קיש: היו הרבה מקרים.

יואב קיש: בואו לא ניתפס למקרה בודד כזה או אחר.

יואב קיש: אל תיקח ותעשה מזה אידיאליזציה עכשיו.

גלעד קריב: מכובדיי, לא, סליחה, אני רוצה לומר.

גלעד קריב: מה שהיושב ראש יאמר בפתח הדיון, זה במה שהוא ייתפס.

גלעד קריב: מה לעשות.

שמחה רוטמן: אתה מאלץ אותנו להתייחס.

גלעד קריב: בסדר, אתם תמיד מוזמנים להתייחס.

גלעד קריב: בוועדה הזו אף אחד לא מנסה להגביל אתכם מהתייחסות.

גלעד קריב: מכיוון שחבר הכנסת בגין הוא חבר פעיל בוועדה הזו, יושב הראש פותח את כינוס הישיבה הזו בהבעת תמיכה בחבר הכנסת בגין ובצער על האירוע, בצד האמירה הברורה שזכות המחאה היא זכות חשובה וצריך להגן עליה.

גלעד קריב: בסדר גמור.

גלעד קריב: חבר הכנסת מקלב הצטרף אלינו.

גלעד קריב: חבר הכנסת רוטמן.

שמחה רוטמן: כן, הייתה לי שאלה פרוצדורלית.

שמחה רוטמן: אולי פספסתי, אבל מי הגורם המוסמך להציע את הצעת החוק הזאת?

שמחה רוטמן: הוועדה או יושב ראש הוועדה?

גלעד קריב: לא, הוועדה.

שמחה רוטמן: הוועדה קיבלה החלטה לקדם את זה?

גלעד קריב: בוודאי.

גלעד קריב: הוועדה אישרה.

שמחה רוטמן: לא, הוועדה שלנו?

שמחה רוטמן: לא, השאלה היא מי יוזם הצעת החוק.

גלעד קריב: הוועדה.

שמחה רוטמן: הוועדה שלנו.

שמחה רוטמן: אבל זה היה לבקשתה של ועדת הבחירות המרכזית.

גלעד קריב: זה היה בתיאום, כן.

גלעד קריב: במקרה הספציפי הזה, מכיוון שהחוק עוסק בסופו של דבר בסמכויותיו של יו"ר ועדת הבחירות, ויש כאן הארכת הוראת שעה שמאפשרת להעביר מסמכויותיו לסמכויות יו"רי הוועדות המחוזיות, אז הפנייה הזו הגיעה - - -

שמחה רוטמן: בסדר, רק ההערה שלי, שוב - על החוק לגופו דיברנו בפעם הקודמת.

שמחה רוטמן: אני חושב שהוא בגדול גם חוק טוב וגם חוק שצריך לעבור כדי לייצר ודאות שיפוטית.

שמחה רוטמן: אני אומר את דעתי בנושא הפרוצדורה, ואפשר להסכים ואפשר לחלוק.

שמחה רוטמן: אני אומר את דעתי ואת זה אני אומר גם כחבר ועדת הבחירות המרכזית.

שמחה רוטמן: אני חושב שככלל רעיונות של ייזום חקיקה מצד ועדת הבחירות המרכזית - כדאי שיידונו בוועדת הבחירות המרכזית, גם אם הם מסייעים לבעל תפקיד כזה או אחר.

שמחה רוטמן: זאת דעתי.

קריאה: מה, זה לא נידון בכלל בוועדת הבחירות?

שמחה רוטמן: למיטב ידיעתי לא.

שמחה רוטמן: שוב - החוק עצמו, לגופו הוא טוב.

שמחה רוטמן: אני לא מתווכח על הרעיון ולא מתווכח אפילו על זה, אבל זו דעתי.

גלעד קריב: א', אני חושב שזה דבר שיכול להתקיים, בו ועדת החוקה תקפיד לא להתערב בפעילותה השוטפת של ועדת הבחירות המרכזית.

גלעד קריב: זה דבר שאני חושב שאפשר להציג אותו בדין ודברים בתוך הוועדה או למול יושב ראש הוועדה, למול הייעוץ המשפטי.

גלעד קריב: אני רק רוצה לומר בצורה מאוד ברורה: אין פרוצדורה של ייזום או הובלת חקיקה על ידי ועדת הבחירות המרכזית.

גלעד קריב: זה איזשהו הליך מקדמי, שלשיטתך מן הראוי לקיים אותו.

גלעד קריב: הוא לא מתחייב כמובן מהחוק.

שמחה רוטמן: נכון.

שמחה רוטמן: מסכים.

קריאה: השאלה מה היה נהוג עד עכשיו.

גלעד קריב: ועדת החוקה סוברנית - - -

שמחה רוטמן: ליזום הליך חקיקה עם בקשה או בלי בקשה, זה נכון.

גלעד קריב: ליזום חקיקה בנושא הבחירות.

גלעד קריב: זה כמו כל אזרח וכמו כל גורם שלטוני.

גלעד קריב: מותר גם ליו"ר ועדת הבחירות המרכזיות וגם ליועץ המשפטי של ועדת הבחירות המרכזיות לבוא ולומר שלדעתו יש כאן דבר שראוי לתקנו.

גלעד קריב: גם אם ישנה בקשה מוועדת הבחירות המרכזית זה לא אומר שאנחנו חייבים לעשות את המהלך, בסדר?

גלעד קריב: אבל אני אומר - עלתה פה נקודה, שהיא לדיון פנימי.

גלעד קריב: אני כמובן לא אתערב בו.

אורי מקלב: אבל מכיוון שבשקיפות אנחנו יודעים הרי שזה לא בא מצידכם, מצד הוועדה.

גלעד קריב: לא, אנחנו הצגנו את זה בצורה הכי ברורה.

אורי מקלב: אבל חבר הכנסת רוטמן, יכול להיות שאתה דווקא צריך להעלות את זה.

שמחה רוטמן: בוועדה.

שמחה רוטמן: אני יודע.

אורי מקלב: איך התהליך של חקיקה שוועדת הבחירות יזמה.

שמחה רוטמן: אני אומר - פה החקיקה התחילה בוועדת חוקה, אז מהבחינה הזאת היא הייתה יכולה לעשות את זה מפניית ציבור והייתה יכולה לעשות את זה ביוזמה, ואנחנו כאילו היוזמים.

שמחה רוטמן: מבחינה טכנית, היוזמים זו ועדת החוקה.

אורי מקלב: לא, אבל כולם יודעים למה - - -

שמחה רוטמן: נכון, נכון.

שמחה רוטמן: זה בהחלט דיון שמתאים יותר לוועדת הבחירות המרכזית.

אורי מקלב: השאלה גם מה היה עד עכשיו.

אורי מקלב: הרי זה לא תיקון חקיקה ראשון.

גלעד קריב: לאורך השנים, הרבה מאוד מחקיקת הבחירות נעשתה ביוזמת ועדת הבחירות, לפי סעיף 80 שזו הצעת חוק ביוזמת הוועדה.

אורי מקלב: השאלה אם זה היה קודם בדיון.

שמחה רוטמן: לא.

גלעד קריב: השאלה מה ההליכים, את זה אני לא יודע.

גלעד קריב: תראו, הפרוצדורה של מעין דיון מקדמי או המלצה של ועדת הבחירות - זה לא דבר שקבוע, לא בתקנון הכנסת ולא בחוק שקובע את סמכויות ועדת הבחירות המרכזית.

גלעד קריב: ככל שחברי כנסת חושבים שצריך לטפל בעניין הזה, נקרא לזה ברמה הפורמלית ולא המהותית, כך שלוועדת הבחירות תהיה גם סמכות קנויה לדון בהצעות - בסדר.

גלעד קריב: זה כרגע לא מה שלפנינו, חבר הכנסת רוטמן.

גלעד קריב: אני רוצה להציע שהיועץ המשפטי של ועדת הבחירות המרכזית, יחזור ויציג בפנינו על רגל אחת, מכיוון שהכל טרי והחוק לא מסובך.

גלעד קריב: תחזור ותציג בפנינו מה כוללת הצעת החוק, נראה אם תהיינה שאלות ואז ניגש להסתייגויות.

דין לבנה: תודה אדוני.

דין לבנה: צהריים טובים.

דין לבנה: תודה רבה גם על התגייסות ועדת החוקה לקדם את הצעת החוק במהירות כדי שלא תפוג לנו הוראת השעה.

דין לבנה: עד שנת 2014 יושב ראש ועדת הבחירות המרכזית דן בכל העתירות לצווים לפי חוק דרכי תעמולה.

דין לבנה: כידוע, שופט מכהן בבית המשפט העליון.

דין לבנה: לאחר שהשופט ג'ובראן ראה, בבחירות לרשויות המקומיות של 2013, שהוא דן במאות תיקים שרובם יישום של הדין ולא הלכות חדשות - דברים יחסית מאוד-מאוד טכניים שנוגעים לרשויות המקומיות - הוא הביא בפני מליאת ועדת הבחירות המרכזית הצעה להסמיך את יושבי ראש ועדות הבחירות האזוריות.

דין לבנה: ועדת הבחירות המרכזית קיבלה את הצעתו וביקשה מוועדת החוקה ליזום תיקון חקיקה כזה.

דין לבנה: ועדת החוקה אמרה - רואה לנכון אני, חוקקה את זה, אך ביקשה לחוקק את זה כהוראת שעה לתקופה מסוימת כדי לבחון שזה עובד.

דין לבנה: וכך היה: יושבי ראש ועדות הבחירות האזוריות דנו בתיקים בבחירות לרשויות המקומיות ב-2018, ובתקופה שבין בחירות לבחירות בתיקים רלוונטיים.

דין לבנה: הם נתנו פסקי דין, או החלטות ליתר דיוק.

דין לבנה: ככל שנדרש היו עררים ליו"ר ועדת הבחירות המרכזית, והייתה לנו מערכת של שתי ערכאות שעבדה כדין.

דין לבנה: פגה הוראת השעה, לאחר שוועדת החוקה האריכה אותה פעמיים, ויו"ר ועדת הבחירות המרכזית ביקש להפוך אותה להוראה של קבע כי זה עבד טוב.

דין לבנה: גם בעלי הדין מרוצים מהנגישות, וגם השופטים עצמם מיישמים את הדין כראוי.

דין לבנה: כך התבקש.

דין לבנה: בנוסף, יש פה שני תיקונים קטנים שהתחילו מלקחים שלנו והמשיכו בבקשתו של חבר הכנסת רוטמן, כשנפרט את הסעיפים.

דין לבנה: אחד נוגע להעברה של תיקים ספציפיים ממחוז שיפוט אחד למשנהו.

דין לבנה: - - - קבועה בחקיקה.

דין לבנה: השני נוגע לדיני פסלות שופט, יו"ר ועדת הבחירות בנושא זה, לפי בקשת חבר הכנסת רוטמן בהכנה לקריאה ראשונה שהוועדה אימצה את בקשתו.

דין לבנה: ניסחנו את הסעיפים כסעיפים מלאים, שכוללים את כל ההגדרות ולא כתקנות סדרי דין.

שמחה רוטמן: אני רוצה להביע את מחאתי, אדוני יושב הראש, על כך שאתם פעם אחר פעם מונעים ממני את היכולת להגיש הסתייגויות בכך שאתם מסכימים איתי.

גלעד קריב: זה לא אתם, זה באופן ספציפי אני.

גלעד קריב: שמתי לי לנגד עיניי את העיקרון של Killing them softly.

גלעד קריב: הכל בסדר.

גלעד קריב: אני כמעט מתפתה אפילו לומר שאני לא מזועזע מהרעיון של חבר סיעתך שהתפרסם הבוקר, שהוא לא מוטרד מהאפשרות של פיצול של ממלכת יהודה וממלכת ישראל מחדש.

גלעד קריב: אבל את זה אנחנו נשאיר לדיון.

שמחה רוטמן: למה אתם לא מספרים לי כלום?

שמחה רוטמן: אני צריך להסתכל לבד.

גלעד קריב: לכו תסתכלו בישראל היום אם אינני טועה.

גלעד קריב: רק ברשותך דין, אולי אני פספסתי:

גלעד קריב: התייחסת גם לנושא של הסעיף הנוסף שעוסק בהחלת דיני פסלות שופט והעברת מחוז?

גלעד קריב: כן?

גלעד קריב: סליחה.

דין לבנה: אכן אמרתי.

דין לבנה: אני רק אציין שהסעיפים שניסחנו מבוססים על סעיפים 77א ו-78 לחוק בתי המשפט [נוסח משולב] התשמ"ד-1984, בשינויים המחויבים לוועדה.

גלעד קריב: תוך הסמכת יו"ר ועדת הבחירות המרכזית לקבוע את השינויים המתחייבים, נכון?

דין לבנה: לא.

דין לבנה: קבענו את השינויים המתחייבים לפי בקשת הוועדה בהצעת החוק.

אלעזר שטרן: ההסמכה היא בעצם של יושב ראש המרכזית לקבוע את סדרי הדין.

גלעד קריב: הבנתי.

גלעד קריב: בסדר.

גלעד קריב: אדוני היועץ המשפטי רוצה להוסיף משהו?

אלעזר שטרן: לא, אני רק אציין שיש טיפה שינוי בניסוחים בשני הדברים.

אלעזר שטרן: את הנושא של העברת מקום הדיון - ממש כתבנו את כל הסעיף פה, ואת הנושא של פסלות שופט החלנו בשינויים המחויבים.

אלעזר שטרן: זה סתם מסיבות טכניות - פשוט לעשות שינויים מחויבים לגבי הנושא של העברת מקום היה יוצא יותר מדי מסורבל, ולכן נקטנו טכניקות מעט שונות בשני הנושאים.

אלעזר שטרן: במהות זה אותו הדבר.

גלעד קריב: בסדר גמור.

גלעד קריב: האמת שאני רציתי כבר אתמול להציע שלמרות שאנחנו בעידן הטאבלטים, אני רואה שחברי הכנסת מגיעים אליך הרבה ומטרידים אותך בקבלת ניירות, או שמעבירים פתקים וכולי.

גלעד קריב: זה בסדר גמור.

גלעד קריב: אדוני היועץ המשפטי, מבחינת סדר הדברים אנחנו קודם מקריאים ואז נעבור להסתייגויות, נכון?

גלעד קריב: אז בוא נקריא ואז ניגש לחברי הכנסת המנמקים את ההסתייגויות.

אלעזר שטרן: בסדר.

אלעזר שטרן: הצעת חוק הבחירות (דרכי תעמולה)(תיקון מס' 38), התשפ"ב-2021 תיקון סעיף 17ד 1.

אלעזר שטרן: בחוק הבחירות (דרכי תעמולה), התשי"ט-1959 (להלן - החוק העיקרי), בסעיף 17ד -

קטן יבוא: "(ב1) (1) יושב ראש ועדת הבחירות המרכזית רשאי, ביוזמתו, או על-פי בקשה של יושב ראש ועדת בחירות אזורית או בעל דין, להורות שדיון בבקשה למתן צו לפי סעיף 17ב או 17ג שהוגשה או שיש להגישה במחוז שיפוט מסוים, יתקיים במחוז שיפוט אחר; ובלבד שלא ייתן הוראה כאמור לאחר התחלת הדיון אלא לאחר שקיבל לידיו את עמדתו של יושב ראש ועדת הבחירות האזורית שהחל לדון בו;

קטן יבוא: (3) בסעיף קטן (ד), במקום "(ב1)" יבוא "(ג)"; (4) סעיף קטן (ה) - בטל.

קטן יבוא: תיקון סעיף 17ה 2.

קטן יבוא: בסעיף 17ה לחוק העיקרי -

בסופו יבוא: (ד) הוראות סעיף 77א לחוק בתי המשפט [נוסח משולב], התשמ"ד-1984 יחולו על יושב ראש ועדת בחירות שדן בבקשות לצווים לפי סעיפים 17ב עד 17ד, בשינויים המחויבים, ובשינויים אלה:

בסופו יבוא: (2) ערעור לפי סעיף קטן (ג) ידון בפני יושב ראש ועדת הבחירות המרכזית; החלטת יושב ראש ועדת הבחירות המרכזית בעניין פסילתו הוא, נתונה לערעור בפני נשיא בית המשפט העליון.

בסופו יבוא: ".

גלעד קריב: תודה.

אלעזר שטרן: אני רק אציין שסעיף האחרון נעשה בתיאום עם נשיאת בית המשפט העליון.

גלעד קריב: בסדר גמור, זה מתבקש.

גלעד קריב: צהריים טובים, חבר הכנסת בגין.

גלעד קריב: הזכרנו את שמך לטובה בפתח הישיבה.

זאב בנימין בגין: תודה.

זאב בנימין בגין: זה שאדם זוכה לדברי שבח עוד בחייו - זו זכות גדולה.

צבי האוזר: כן, זה לעומת הקללות של אתמול.

צבי האוזר: אני חושב שצריך לאזן בחיים את הדברים.

גלעד קריב: בסדר.

גלעד קריב: חבריי וחברותיי, אנחנו עוברים להסתייגויות.

גלעד קריב: יש בפנינו שש הסתייגויות שנמסרו כבר לוועדה.

גלעד קריב: יש כאן שני נציגים של הסיעות המציעות: חבר הכנסת קיש וחבר הכנסת רוטמן.

גלעד קריב: בעצם שלושה, גם חבר הכנסת מקלב.

אורי מקלב: אנחנו לא מצטרפים.

גלעד קריב: למה?

גלעד קריב: כתוב יהדות התורה.

אורי מקלב: כתוב אוטומטית, אבל הם לא מצטרפים.

שמחה רוטמן: לא?

שמחה רוטמן: אתה לא מצטרף להסתייגות?

יואב קיש: לא, הם לא מצטרפים.

יואב קיש: יהדות התורה לא.

גלעד קריב: בסדר גמור.

גלעד קריב: מכובדיי, חבר הכנסת קיש ינמק את ההסתייגויות במשך עשר דקות.

גלעד קריב: אם לאחר מכן חבר הכנסת רוטמן ירצה יוסיף גם הוא דברים, ואז ניגש להצבעה בחדא מחתא, בהסכמה עם מגישי ההסתייגויות.

אורי מקלב: אני רק מסביר, לגבי הנושא של ההסתייגויות.

אורי מקלב: זה לא שאנחנו פרשנו מהאופוזיציה ואנחנו לא מגישים.

אורי מקלב: אני מבין שהיה איזה תיאום.

שמחה רוטמן: לא, לא, זה מתואם לגמרי.

שמחה רוטמן: פשוט ההסתייגויות כאן מבחינתי הן לטובת המליאה והעברת שיעור דף ימים בעזרת השם.

גלעד קריב: אתה יודע שאפשר גם בלי הסתייגויות לקבוע בקשות רשות דיבור.

גלעד קריב: בבקשה.

יואב קיש: תודה, יושב הראש.

יואב קיש: אני רוצה להתייחס בראשית דבריי למה שגם אתה התייחסת אליו, יושב הראש, בנושא בני בגין.

יואב קיש: אני גם שוחחתי איתו וגם צייצתי על זה את דעתי.

יואב קיש: חשוב לי להקריא לכם משהו.

יואב קיש: אני רוצה להראות לכם דוגמה לצביעות ושקר על ידי יושב ראש יש עתיד, יאיר לפיד, שכותב:

יואב קיש: תומכי נתניהו שתקפו את בני בגין הם בושה למדינת ישראל.

יואב קיש: המעשים שביצעו הם אלימים ומתועבים.

יואב קיש: כל יום שיו"ר האופוזיציה לא מגנה את מעשיהם, הוא נותן גב להתנהגות כזו.

יואב קיש: אני אומר בצורה הכי ברורה: לא הייתה שם אלימות.

יואב קיש: זה שקר מתועב, מה שכותב פה יאיר לפיד.

יואב קיש: אני גם שאלתי את בני בגין אם הייתה אלימות והוא אמר לי שלא.

יואב קיש: זה לא שבסרטון ראו.

גלעד קריב: אלימות פיזית.

יואב קיש: כן, בוודאי.

גלעד קריב: כן, כן, בסדר גמור.

יואב קיש: לכן אני אומר: יש פה ניסיון לרכב על אירוע שגם אני הגדרתי אותו, בואו נגיד, אולי כלא ראוי, לא מכובד; אבל בוודאי שאותו יאיר לפיד שהתעלם מעשרות הפגנות מבזות ואלימות הרבה יותר, עם איומים פיזיים על החיים של משפחת נתניהו, לא יכול עכשיו לבוא ולשחק אותה צדיק הדור על שטויות.

יואב קיש: לא הייתה שם אלימות פיזית.

יואב קיש: הייתה שם התנהגות לא ראויה.

יואב קיש: אמרנו את דברינו, ולעשות על זה סיבוב פוליטי שקרי של צביעות זה פשוט מגעיל.

יואב קיש: זה לגבי האירוע, שרציתי להתייחס בעניין הזה.

צבי האוזר: אפשר רגע, לפני שאתה - - -

יואב קיש: לא, אל תפריע לי.

יואב קיש: אני לא מפריע לך, סליחה.

צבי האוזר: לא, לא, אני רק רוצה - - -

יואב קיש: לא, אני לא רוצה.

יואב קיש: אני הקשבתי ליושב הראש.

יואב קיש: הוא אמר דברים שאני לא מסכים איתם.

יואב קיש: תכבד את זמן הדיבור שלי.

גלעד קריב: דווקא על הדברים היום הסכמת.

יואב קיש: לא משנה.

יואב קיש: אני לא הפרעתי.

יואב קיש: אני לא מפריע ואני מבקש שהוא יכבד את זכות הדיבור שלי.

צבי האוזר: אין בעיה.

צבי האוזר: אני רוצה להעיר בעניין הזה.

יואב קיש: לא, אז את העניין הזה תגיד בזמן הדיבור שלך.

גלעד קריב: חבר הכנסת קיש, הערות ביניים זה דבר שמותר.

גלעד קריב: אבל בסדר, בואו נמשיך.

יואב קיש: בסדר.

יואב קיש: לא להתחיל דיון.

יואב קיש: הערות ביניים - בסדר.

יואב קיש: אני לא רוצה להתחיל איתו דיון.

גלעד קריב: חבר הכנסת קיש, לפחות פה אנחנו כולנו יכולים לשמור בינינו על אווירה טובה.

יואב קיש: יפה.

יואב קיש: אז זה נושא אחד שהיה לי חשוב, וכמובן לציין את כל האלימות כלפי חברי כנסת מהימין שעוברת ללא התייחסות, עם איתמר בן גביר ואחרים.

יואב קיש: ופה מדובר ממש על אלימות שהיא מעבר לאותו אירוע, בוודאי מה שהיה עם תומכי החמאס שהוכשרו כמאבטחים, שזה כשלעצמו אבסורד, והתגלו כתומכי חמאס שהגיעו לרמה שהיה חשש לחייו.

יואב קיש: לפחות זו הרגשתו של חבר הכנסת איתמר בן גביר.

יואב קיש: וכל זה - כמובן שלא שמענו את יאיר לפיד אומר מילה על הדבר הזה.

יואב קיש: אז עם הצביעות גמרנו.

יואב קיש: זו נקודה אחת.

יואב קיש: נקודה שנייה: אנחנו עכשיו בחוק שאתמול, לפני שהוא עבר בקריאה ראשונה, הלכנו לוועדת הכנסת וקיבל הפעלת סעיף מיוחד, סעיף 98, שבעצם מיועד למקרי קיצון, למהלכים מאוד מיוחדים כמו חוק תקציב שצריך לעבור ואם לא הממשלה נופלת.

יואב קיש: אני מניח שהממשלה לא הייתה נופלת אם החוק הזה היה עובר שבוע אחרי זה, בקריאה ראשונה שוב, ושנייה ושלישית, ולא היה קורה שום דבר.

יואב קיש: אבל הקואליציה פה מתנהגת, ופה אני אומר לך, יושב הראש - הקואליציה פה דורסת את האופוזיציה שוב ושוב.

יואב קיש: זה התחיל בחלוקה לוועדות הלא פרופורציונלית, כולל מה שקורה בוועדה הזו.

יואב קיש: דריסת הדמוקרטיה.

יואב קיש: אתם פשוט עושים מה שאתם רוצים בגלל שיש לכם רוב של 61 על 59.

יואב קיש: לא מתחשבים בכל מה שהיה נהוג בבית הזה שנים רבות, וברגל גסה מפוררים את הדמוקרטיה ואת כנסת ישראל.

יואב קיש: ולכן, אנחנו מוצאים את עצמנו - ופה אני מגיע לחוק הזה - שבדרך כלל, דברים של ועדת הבחירות המרכזית היו באים בהסכמה וללא התנגדות, אחרי שנעשתה באמת עבודה משותפת, כמו שסיעת יהדות התורה לא מצטרפת עכשיו להסתייגויות כי בעצם יש מהלך שהוא לא שנוי במחלוקת.

יואב קיש: אתם בתוך אירוע שהרבה יותר גדול מהחקיקה עצמה, זה מה שאני מנסה לומר וחשוב לי שתבינו את זה.

יואב קיש: אנחנו באירוע של רמיסת זכויות דמוקרטיות של האופוזיציה בכנסת ישראל.

יואב קיש: עכשיו, תבינו את השקרים: אני חייב לומר פה את האירוע שבעיניי היה מזעזע אתמול בוועדת הכנסת.

יואב קיש: הרי החוק הזה יכול היה לעבור בשבוע שעבר ביום שני קריאה ראשונה, והוא לא עבר בשבוע שעבר ביום שני קריאה ראשונה.

יואב קיש: למה?

יואב קיש: למה הגענו למצב שכל האירוע קרה?

יואב קיש: כי פשוט לא היה לקואליציה רוב בשבוע שעבר.

יואב קיש: אז לא היה רוב, אז בשני ושלישי לא הייתה חקיקה, ועושים את זה השבוע בכל החוק, ברמיסת הזכויות.

יואב קיש: עכשיו, אני אמרתי את זה, ויושבת עידית סילמן ומשקרת במצח נחושה.

יואב קיש: שקרנית אחת, אומרת דבר שקר - שכאילו הסכמנו לא להעביר חוקים בשבוע שעבר.

יואב קיש: שקר וכזב, ואמרתי לה את זה בפרצוף.

יואב קיש: נמאס לי מהשקרים שלה.

יואב קיש: והיא עוד ממשיכה.

יואב קיש: אי אפשר להתנהל ככה.

יואב קיש: לפחות אל תשקרי, שתהיה לך את ההגינות הבסיסית הזו.

יואב קיש: אתם לא חוקקתם שום דבר שבוע שעבר, יומיים שלמים.

יואב קיש: למה?

יואב קיש: כי לא יכולתם.

יואב קיש: ועכשיו עשיתם פה בכנסת ישראל טירוף מוחלט, שאני לא ישנתי כל הלילה ואני בא לפה לוועדות - וסתם.

יואב קיש: למה?

יואב קיש: כי אתם חלשים.

יואב קיש: כי לא היה לכם רוב ואתם דורסים אותנו.

יואב קיש: ואתם מבקשים - הכל בסדר, למה אתם מתנהגים ככה?

יואב קיש: אתם רומסים את הדמוקרטיה במדינת ישראל, את הכנסת.

יואב קיש: יש פה ממשלה ויש פה בג"צ; זהו.

יואב קיש: ואתם נותנים לזה יד.

יואב קיש: כן, אתה נותן לזה יד ושאר יושבי ראש הוועדות.

יואב קיש: וזה התפקיד שלכם - למחוק את כנסת ישראל.

יואב קיש: יושבים בכיסא, מבסוטים, ומדרדרים אותנו למקום שלא תהיה לו תקומה.

יואב קיש: מתישהו זה יתהפך.

יואב קיש: זה מה שאתם אולי מבינים ואולי לא.

יואב קיש: אולי מקווים שזה ייקח עשר שנים.

יואב קיש: לא יודע.

יואב קיש: מתישהו זה יתהפך, והסטירה שאתם תקבלו תהיה כואבת ואמיתית, והיא תגיע על ההתנהגות הזו שאתם מתנהגים בה.

יואב קיש: אין לי שום דבר אחר לומר לכם.

יואב קיש: אתם צריכים להגיד לשני האנשים שמנהלים פה את המדינה, אלקין וליברמן - מספיק, עושים שינוי, עושים חלוקה הוגנת כמו שהיו תוצאות הבחירות בוועדות, ונותנים לכנסת לחזור להיות כנסת.

יואב קיש: כל עוד זה לא קורה הטרללת פה ממשיכה.

יואב קיש: אתמול מה עשיתם?

יואב קיש: תבינו מה קרה.

יואב קיש: בנט לא רצה לבוא.

יואב קיש: אמר - אני לא בא.

יואב קיש: עכשיו, הוא גם לא היה בא.

יואב קיש: מה הביא אותו?

יואב קיש: לא ה-40 חתימות.

יואב קיש: הוא לא היה בא, היה מצפצף על הכנסת.

יואב קיש: דבר אחד הביא אותו - מאזן גנאים הפתיע אותו ולא הגיע, ואז אם בנט לא בא, אין רוב.

יואב קיש: לא מעבירים חוקים.

יואב קיש: עכשיו מה - הוא לא יבוא ל-40 חתימות ויבוא להצביע על חוקים?

יואב קיש: מה פתאום, זה כבר מוגזם.

יואב קיש: אז אם הוא לא בא, ומאזן איננו - וואלה, אתם לא מעבירים אף חוק אתמול.

יואב קיש: אז הוא בא ואמר, אומיקרון וזה.

יואב קיש: חרטא.

יואב קיש: סליחה על הביטוי.

יואב קיש: הוא בא כי אם הוא לא היה בא לא היה עובר חוק אחד במליאה אתמול, ואתם יודעים את זה.

יואב קיש: וגם פה הוא משקר והוא הולך על ספינים.

יואב קיש: מילה אמת אין בממשלה הזו.

יואב קיש: ואת הכנסת אתם מרסקים, והכל בשביל לשבת על הכיסא בסבבה.

יואב קיש: את המחיר הזה נשלם להרבה מאוד שנים.

יואב קיש: תודה.

גלעד קריב: טוב.

גלעד קריב: ראשית, חבר הכנסת קיש, תודה על הדברים שלך.

גלעד קריב: אני רוצה לומר לפרוטוקול: ככל הנראה אני שגיתי בהערתי לגבי הראיון עם אחד מחברי הכנסת.

גלעד קריב: קפץ לי כנראה משהו ישן שהוא לא מעכשיו.

גלעד קריב: אני מתנצל.

גלעד קריב: לא הזכרתי את שמו בהתחלה ואני לא מזכיר את שמו עכשיו.

גלעד קריב: אמרתי איזושהי הערה - אז לא משנה, שגיתי.

גלעד קריב: הדברים נרשמו בפרוטוקול.

גלעד קריב: חבר הכנסת קיש, תודה על הדברים שלך.

גלעד קריב: אני לא אכנס לעומקם או לפרטי הפרטים מכיוון שאני לא בקיא בהם.

גלעד קריב: אני רק אומר שאני לפחות, מאוד מקווה שהדברים יבואו על פתרונם במהרה - ותכף אני אומר גם מעבר למקווה.

גלעד קריב: ככל שהדברים נגעו לוועדת החוקה, אני כבר מזמן הבעתי את תמיכתי במהלך שכולל את ועדת החוקה בתוך ההסכם המתגבש בין הקואליציה לכנסת.

גלעד קריב: אני מסכים איתך שהדבר הזה צריך להיות גם לנגד עיניהם של יושבי ראש הוועדות.

גלעד קריב: חבל לי שבאותם מקומות שאין מחלוקת בין האופוזיציה לבין הקואליציה הדברים לא נכנסים למוד - - -

יואב קיש: לא, אין לנו על זה שיח.

יואב קיש: אני אומר לך שהנושא נשקל, ונאמר בצורה ברורה שלא יהיה פה, זה - - -

גלעד קריב: אני יודע.

גלעד קריב: אני לא אומר את זה כביקורת חריפה.

גלעד קריב: אני מבין.

גלעד קריב: כולנו מכירים איך מנהלים שיג ושיח פוליטי.

גלעד קריב: אני אומר שאני מצר על העובדה שגדרי המחלוקת לא מצומצמים.

גלעד קריב: אני חושב שהמחלוקת שמשתקפת במליאה היא עזה דיה.

גלעד קריב: המחלוקת שמשתקפת בוועדות שבהן באמת יש מחלוקת היא עזה.

גלעד קריב: אף אחד לא יטעה לחשוב שיש דטאנט בין הקואליציה לבין האופוזיציה אם המחלוקת תיוותר שם.

גלעד קריב: אני חושב שראינו פה בוועדה, למשל, איך העדרה של ועדת עלייה וקליטה מקשה מאוד על דיון חשוב שצריך להתקיים, על השלכות הקורונה על היחסים בין ישראל למדינות אחרות.

קריאה: יש הרבה מחירים.

קריאה: אין ועדת ביקורת.

גלעד קריב: אם קולי היה נשמע על ידי האופוזיציה.

יואב קיש: מה זה אם קולי?

יואב קיש: אתה יו"ר ועדה.

יואב קיש: אם אתה אומר שאף חוק לא עובר פה עד שעושים שינוי, אז משהו יקרה.

יואב קיש: אבל אתה לא עושה את זה.

יואב קיש: פליגתא עושה את זה כי חשוב לו חוק החשמל.

יואב קיש: כל אחד אומר - חשוב לי, חשוב לי.

יואב קיש: אתם לא עושים את זה, והמצב ממשיך.

גלעד קריב: יואב, אני חושב שהדיון הוא יותר מורכב מאשר רק עמדות הקואליציה.

גלעד קריב: הפלונטר הוא יותר גדול.

גלעד קריב: אבל אני אומר עוד פעם - - -

יואב קיש: לא, לא.

יואב קיש: הוא אלקין וליברמן.

גלעד קריב: זה אתה אמרת, וזאת זכותך לומר את אשר אתה חושב.

גלעד קריב: דעתי היא קצת אחרת, אבל זה לא משנה.

גלעד קריב: אני מאוד מקווה שתיווצר פה בקרוב דינמיקה שמאפשרת את פיתרון המחלוקת.

גלעד קריב: חבר הכנסת רוטמן, האם אתה מבקש להוסיף דברים?

שמחה רוטמן: כן.

שמחה רוטמן: אני אוסיף.

שמחה רוטמן: אני לא אאריך מאוד.

שמחה רוטמן: אדוני יושב הראש, אני רוצה להתייחס לשיח המסוכן באמת שמתחיל להתפתח פה.

שמחה רוטמן: כמו שאתה יודע, אני כן משתדל לקשר איכשהו, ולו ברמת הכותרת, לחוק שאנחנו עוסקים בו, שנקרא דרכי תעמולה.

שמחה רוטמן: אנחנו נמצאים במתקפה של דרכי תעמולה.

שמחה רוטמן: למרבה הזוועה, האנשים ששותפים היום לתעמולה נגד אזרחי ישראל, נגד מחנה פוליטי שלם, האנשים ששותפים להסתה הזאת ולתעמולה נגדם - הם אנשים שעד לא מזמן, לפחות כלפי חוץ טענו שהם סבלו מההסתה הזאת, הם נלחמו בהסתה הזאת ולא קיבלו אותה.

שמחה רוטמן: אינני יודע אם חבר הכנסת בגין נכח בהפגנות שהתנהלו נגד הסכמי אוסלו.

שמחה רוטמן: אני זוכר אותו משתתף בחלקן לפחות.

שמחה רוטמן: אבל השקר על המרפסת בכיכר ציון חזר לחיינו בשעטה, ולא רק שהוא חזר לחיינו בשעטה.

שמחה רוטמן: זה התחיל בשירלי פינטו, שמחזרה את שקר המרפסת, ועכשיו היום השר עומר בר לב ממחזר את שקר המרפסת - אבל בטוויסט מאוד-מאוד מעניין: אם אתה מצייץ נגד שר שמסית נגד אוכלוסייה שלמה ומכנה אותה כאלימה, לשיטתו של עומר בר לב אתה הופך להיות מסית לרצח כמו מי שעמד על המרפסת בכיכר ציון, וזה גם אם אתה חבר בקואליציה שלו.

שמחה רוטמן: זאת אומרת, באיזשהו טוויסט מאוד מרתק, איילת שקד ומתן כהנא הפכו להיות מסיתים לרצח כי הם לא קיבלו את ההסתה של עומר בר לב.

סימון דוידסון: ואת זה אתה אומר אחרי ששלשום כמעט תקפו את חבר הכנסת בגין בבית שמש, בצורה ברוטאלית, מגעילה.

סימון דוידסון: גועל נפש.

זאב בנימין בגין: חברים, נו.

זאב בנימין בגין: סליחה, אדוני יושב הראש.

זאב בנימין בגין: אבקש שיירשם בפרוטוקול: הנפטר נוכח.

שמחה רוטמן: אני פניתי אליך?

סימון דוידסון: לא.

סימון דוידסון: לי זה הציק.

שמחה רוטמן: אדוני חבר הכנסת בגין, אני אפילו פניתי אליך ושאלתי אותך - לא ענית, חשבתי שאולי היית טרוד: האם השתתפת בהפגנות נגד הסכמי אוסלו?

שמחה רוטמן: אולי אתה בעצמך, במנהרת הזמן, הסתת נגד עצמך.

גלעד קריב: חברי שמחה, אמרת בקצרה.

גלעד קריב: בוא.

זאב בנימין בגין: אני התבטאתי בעניין זה בעבר.

שמחה רוטמן: אני אסיים, אדוני יושב הראש.

שמחה רוטמן: אני חושב שהשיח הזה, בוודאי כאשר הוא נעשה באופן חד צדדי, ובוודאי שכאשר תקפו פה פיזית חבר כנסת לעיני מצלמות אותם אנשים מילאו פיהם מים - השיח הזה הוא פסול, הוא פגום, והוא חלק מאותו מסע תעמולה שמתנהל.

שמחה רוטמן: אני מאוד-מאוד מקווה שלא נצטרך לנהל את דיוני דרכי התעמולה הללו באחת מהערכאות שאנחנו מקימים היום במסגרת החוק.

גלעד קריב: תודה רבה על הפתיחתא ועל הסיומת.

גלעד קריב: בהקשר הזה, מכיוון שהזכרת את חבר סיעתי, השר בר לב, כמובן הדברים שייחסת לו לא נאמרו על ידו בדרך הזו.

גלעד קריב: העובדה היא שהשר לביטחון פנים מתהלך כיום עם אבטחה, על רקע הציוץ שלו - שאפשר להסכים לו, אפשר לחלוק עליו.

גלעד קריב: אני חושב שהעמיסו על הציוץ הזה עומס לא רלוונטי, מיותר, ממש הייתה פה מתקפה לא לעניין ומתקפה מכוערת.

גלעד קריב: מה שאמר השר בר לב אלו שני דברים, למיטב פרשנותי ושיפוטי: האחת - כן, מצופה משרים בממשלה לגלות כלפי חבריהם - והדבר הוא דו צדדי, בגושים - סוג מסוים של קולגיאליות.

גלעד קריב: גם לי היו לא מעט מקרים, בששת החודשים האחרונים, שבהם שרים מן הגוש בממשלה שאני לא שייך אליו אמרו דברים שמאוד לא נעמו לאוזניי.

גלעד קריב: על פי רוב, מתוך איזושהי תפיסה של קולגיאליות, מתוך תפיסה שלפעמים אדם אומר משהו והוא לא מפורש נכון - אני תמיד העדפתי להרים טלפון, לברר.

גלעד קריב: גם אם אני מגיב - לעשות את זה אחרי שאני מדבר עם האדם ועומד על דעתו.

גלעד קריב: אז קודם כל, אני חושב שהשר בר לב העיר בצדק על הציפיות שלו לקולגיאליות בתוך הקואליציה.

שמחה רוטמן: אבל אתה יודע למה, אדוני יושב הראש.

גלעד קריב: שנייה.

גלעד קריב: הדבר השני: אפשר להפוך ולהפוך בסוגיה הזאת, אבל אי אפשר להתעלם מהעובדות.

גלעד קריב: היה ציוץ, הייתה מתקפה, והיום השר לביטחון פנים מתהלך עם אבטחה.

גלעד קריב: אז אף אחד לא טוען - - -

שמחה רוטמן: היה ציוץ.

שמחה רוטמן: היו מתקפות רבות על הקהל שכנגדו צויצו, והם לא מקבלים אבטחה.

גלעד קריב: חברי רוטמן, הם מקבלים אבטחה יומם ולילה.

גלעד קריב: כרגע אחד מיועציי, שלא חשוד שדעותיו הפוליטיות הן כדעותיך, למשל, כי הוא היועץ הפוליטי שלי, נמצא באבטחת יישובים כבר חודש מעבר לקו הירוק.

שמחה רוטמן: אני ממליץ לך שתעסיק יועצים פוליטיים שדעותיהם כדעתי.

גלעד קריב: אז הם זוכים, וטוב שהם זוכים, כאזרחי ישראל.

גלעד קריב: רק כדי שאני אבהיר את עמדתי.

גלעד קריב: טוב מאוד שהמתיישבים, המתנחלים ביישובי יהודה ושומרון, שהם אזרחי מדינת ישראל, זוכים לאבטחה של צבא ההגנה לישראל, של משטרת ישראל.

גלעד קריב: אנחנו כרגע עוסקים בשאלה של מה האחריות המוטלת על נבחרי ציבור כשהם מגיבים לסיטואציה כזו או אחרת.

גלעד קריב: מה שאומר השר עומר בר לב - הוא לרגע לא חושב ששותפיו לממשלה הסיתו לאלימות נגדו; אלא הוא אמר שכשמגיבים לדברים, צריך לחשוב לא רק איך הם יתקבלו על ידי רוב הציבור.

גלעד קריב: לצערנו, ואפרופו הדיון של כיכר ציון - זה הדיון של כיכר ציון.

גלעד קריב: הדיון של המרפסת בכיכר ציון הוא לא האם יושב ראש האופוזיציה קרא לאלימות פיזית נגד ראש הממשלה זכרו לברכה.

גלעד קריב: אף אחד, למיטב ידיעתי, לא טען את הטענה הזו.

גלעד קריב: השאלה היא אחרת: האם מנהיגי מחנות ונבחרי ציבור יכולים, במסגרת השיקולים שלהם, לחשוב רק על המיינסטרים של קהלם ועל הרוב הנורמטיבי בקהליהם, או שהגנן אחראי גם על העשבים השוטים שגדלים בערוגתו.

שמחה רוטמן: כמו שהשר לביטחון פנים אחראי לא להסית נגד אוכלוסיית המתיישבים ולהשתתף בקמפיין אנטישמי נגדם.

גלעד קריב: ואני מגיע מתפיסת עולם שהגנן אחראי גם על העשבים השוטים, אם בדרך של מחדל ואם בדרך של מעשה - אחראי על מה צומח בערוגתו.

גלעד קריב: אני מציע שאת הדיון הזה אנחנו נסיים.

גלעד קריב: אני מבין שאנחנו גם צריכים להתקדם להצבעה.

גלעד קריב: חבר הכנסת האוזר ביקש להתייחס, ואז אנחנו ניגשים להצבעות.

צבי האוזר: אינני יכול בכל זאת לידום ולשתוק.

צבי האוזר: הגם שחבר הכנסת בני בגין מוחל על כבודו, כבודו אינו מחול.

צבי האוזר: האירוע של אתמול הוא אירוע שהכנסת הזאת איננה יכולה לעבור עליו לסדר היום.

צבי האוזר: ישב כאן לפני כן חבר הכנסת קיש, שמאוד הצטערתי שלא נתן לי את אותה אתנחתה שאומר זאת בפניו, כיוון שהוא עצמו אמר שהדברים שהיו אתמול אינם ראויים לחברה מתוקנת, לעם המתיימר להיות עם סגולה ולהקים חברת מופת.

צבי האוזר: הגם שחופש הביטוי נבחן ברגעים הקשים, והיה בזה רגע קשה ומדובר על זכות הדיבור, כמו גם על גנות הטיוח.

שמחה רוטמן: כל זמן שלא חוקקתם את החוק שלכם, אין פה חופש הביטוי.

צבי האוזר: אותה שתיקה שליוותה את אותם דברים קשים.

צבי האוזר: כל חברה, כל קבוצה - יש לה את הסוטים שלה, שאנחנו צריכים לגלות סובלנות ברמות כאלו או אחרות לאותן סטיות חברתיות.

צבי האוזר: המערכת נבחנת בסובב את אותם סוטים: בגינוי, בהסתייגות, בצעקה שהייתה צריכה להיות.

צבי האוזר: ולכן אני קורא לחבר הכנסת קיש, שלא נמצא כאן, ולחבר הכנסת רוטמן שכן נמצא כאן, ולכל חבריי בליכוד - לפנות ליושב ראש הליכוד, יושב ראש האופוזיציה בנימין נתניהו, שמכיר את חבר הכנסת בגין אישית.

צבי האוזר: לא מדובר פה באיזה אחד עם היכרות קלה.

צבי האוזר: אני, בתור מזכיר הממשלה, הייתי עד למערכת היחסים המאוד חמה וקרובה בין השניים בין 2009 ל-2013.

צבי האוזר: אני קורא לנו, החברים, לפנות יחד ליושב ראש האופוזיציה, שעיני חלק מהעם נשואות אליו - לגנות את הדברים.

צבי האוזר: לשים את הדברים במקומם.

צבי האוזר: כפי שעשה זאת מיקי זוהר, ללא מצמוץ וללא פחד, כפי שעשה זאת יואב קיש, ללא מצמוץ וללא היסוס.

צבי האוזר: אני פונה כאן מוועדת החוקה בקריאה פתוחה לראש האופוזיציה.

צבי האוזר: יש מחלוקות ואפשר לנהל אותן, אך יש דברים שיורדים מתחת לחגורה, שיורדים לממדים ולביטויים שהדעת איננה סובלת אותם, ואני עומד כאן בגנות הטיוח ובגנות השתיקה, שכן שתיקה במקרה כזה כמוה כהסכמה וכעידוד.

צבי האוזר: תודה רבה.

גלעד קריב: תודה, חבר הכנסת האוזן.

גלעד קריב: דברים חשובים בעיניי ונכוחים.

גלעד קריב: בכל פעם שאתה עושה שימוש בציטוט מכתביו של בל כצנלסון אני שמח כפל כפליים.

שמחה רוטמן: לפחות הם הפסיקו לצטט את אנשי הימין, כי הם מבינים מה מקורותיהם האידיאולוגיים.

צבי האוזר: אני מוכן לצטט את ז'בוטינסקי, על ההדר הבית"רי, אם רוצים ככה להרחיק לכת.

שמחה רוטמן: יש לך משהו על קיר הברזל שלו מול טרור?

צבי האוזר: לא.

צבי האוזר: יש לי, בכל זאת, אני אשמח - - -

שמחה רוטמן: לא, לא.

שמחה רוטמן: תוותר לנו.

צבי האוזר: למה?

צבי האוזר: לא, אני לא אוותר, רוטמן.

צבי האוזר: אני חושב שיש דברים שראוי גם את הדבריו המובן מאליו.

שמחה רוטמן: כאשר אתה יושב בקואליציה עם תומכי טרור, לצטט אותו זה קצת מעליב.

צבי האוזר: גם את הדבר המובן מאליו.

גלעד קריב: מכובדיי, סליחה, כיוון שיש לנו לוחות זמנים.

גלעד קריב: העייפות מכריעה אותי לטעות בלוחות הזמנים.

גלעד קריב: זה בסדר גמור.

גלעד קריב: אנחנו ניגשים להצבעות.

צבי האוזר: אבל לא, אנחנו לא נצטט את ז'בוטינסקי פה על האדם, בכל זאת בשני משפטים.

שמחה רוטמן: צטט אותו על המלחמה בטרור, על קיר הברזל.

גלעד קריב: חבר הכנסת האוזן, אנחנו לא נגיע למשימותינו.

גלעד קריב: אני מבטיח לתת לך בפתח הדיון הבא להוסיף גם את דברי המורה השני לחבורה.

צבי האוזר: אני אשמח.

צבי האוזר: את דברי ז'בוטינסקי בוועידת בית"ר 1931 ראוי לכל אחד לשים בכיס מעילו.

גלעד קריב: מיד.

גלעד קריב: מכובדיי, יש לנו רשימת הסתייגויות.

גלעד קריב: אנחנו מצביעים עליהן?

גלעד קריב: בסדר גמור.

אלעזר שטרן: אני רק מציין כמה דברים לגבי ההסתייגויות: א', כמובן יהיו כל מיני תיקוני ניסוח קלים שיתאימו את זה לפורמט המתאים.

אלעזר שטרן: ב' - הסתייגויות 6-3 הן הסתייגויות חלופיות.

אלעזר שטרן: אני אקריא: הסתייגות ראשונה: סעיף 1(1) להצעת החוק יימחק.

גלעד קריב: מי בעד?

גלעד קריב: מי נגד?

גלעד קריב: לא אושר

אלעזר שטרן: הסתייגות שנייה: בסעיף 1(2) להצעת החוק, במקום המילה "(ג)" יבוא "(א) או (ג).".

גלעד קריב: מי בעד?

גלעד קריב: מי נגד?

גלעד קריב: לא אושר

אלעזר שטרן: הסתייגות שלישית: במקום סעיף 1(3), צריך להיות 1(4) להצעת החוק, יבוא "הוראות סעיף זה יעמדו בתוקפן עד יום ח' בטבת התשפ"ג (1 בינואר 2023).

אלעזר שטרן: ".

גלעד קריב: מי בעד?

גלעד קריב: מי נגד?

גלעד קריב: לא אושר

אלעזר שטרן: הסתייגות רביעית: במקום סעיף 1(3), גם פה צריך להיות 1(4) להצעת החוק יבוא: "הוראות סעיף זה יעמדו בתוקפן עד ליום ח' בטבת התשפ"ג (1 בינואר 2023) ולא יוארכו יותר.

אלעזר שטרן: ".

גלעד קריב: מי בעד?

גלעד קריב: מי נגד?

גלעד קריב: לא אושר

אלעזר שטרן: הסתייגות חמישית: במקום סעיף 1(3), גם פה צריך להיות 1(4) להצעת החוק יבוא: "הוראות סעיף זה יעמדו בתוקפן עד ליום ל' בשבט התשפ"ב (1 בפברואר 2022).

אלעזר שטרן: ".

גלעד קריב: מי בעד?

גלעד קריב: מי נגד?

גלעד קריב: לא אושר

אלעזר שטרן: הסתייגות שישית: במקום סעיף 1(3) להצעת החוק, גם פה צריך להיות 1(4) להצעת החוק יבוא: "הוראות סעיף זה יעמדו בתוקפן עד ליום ל' בשבט התשפ"ב (1 בפברואר 2022) ולא יוארכו עוד".

גלעד קריב: מי בעד?

גלעד קריב: מי נגד?

גלעד קריב: לא אושר

גלעד קריב: אנחנו עוברים להצבעה על הצעת החוק להכנה לקריאה שנייה ושלישית.

גלעד קריב: קראנו את החוק.

גלעד קריב: מי בעד?

גלעד קריב: מי נגד?

גלעד קריב: אושר

גלעד קריב: הצעת החוק אושרה בהכנה לקריאה שנייה ושלישית.

גלעד קריב: אני קובע רוויזיה על ההצעה לשעה רבע לארבע